Washaki (kundinyota)

400px|thumb|Uchoraji wa Pakamwitu - Lynx katika Atlasi ya nyota ya Hevelius ya 1690

Washaki (kwa Kilatini na Kiingereza Lynx) Uhusika milikishi (:en:genitive) ya neno "Lynx " katika lugha ya Kilatini ni "Lyncidis" na hili ni umbo la jina linaloonekana katika majina ya nyota za kundi hili kama vile Alfa Lyncidis, nk.  ni jina la kundinyota karibu na ncha ya anga ya kaskazini. 

Mahali pake
Washaki inapakana na makundinyota ya Twiga (Camelopardalis), Hudhi (Auriga), Jauza (Mapacha) (Gemini), Saratani (Kaa) (Cancer). Asadi (Simba) (Leo) na Dubu Mkubwa (kundinyota)|Dubu Mkubwa]] (Ursa Major). Iko karibu na ncha ya anga ya kaskazini. Nyota angavu ya Ayuki (ing. Capella) iko jirani.

Jina
Kundinyota hili halikujulikana kwa Wagiriki wa Kale kwa sababu nyota zake ni hafifu sana. Baada ya kuanzishwa huko Ulaya ilitambuliwa pia na Waarabu kwa tafsiri وشق washaq na hili lilijulikana pia kati ya mabaharia Waswahili kama WashakiKnappert 1993, Swahili names of stars, planets and constellations ingawa jenasi hii ya paka wa pori haipatikani Afrika. 

Lynx - Washaki ni kundinyota liloanzishwa na mwanaastronomia Johannes Hevelius wa Danzig (Gdansk) katika mwaka 1690 BK. Akiwa mpika pombe na mfanyabiashara tajiri aliyeshika kwa muda pia umeya wa mji wake alikuwa hasa maarufu kwa kuangalia, kupima na kuorodhesha nyota pamoja na mke wake Elisabeth HeveliusThe star catalogue and atlas of Johannes Hevelius, tovuti ya Ian Ridpath "Star Tales", iliangaliwa Oktoba 2017.

Hevelius aliyeandika kwa Kilatini alichagua jina “Lynx” ambacho ni jenasi wa pakamwitu mkubwa katika Eurasia. Paka mwitu huyu ni maarufu kwa macho yake makali na hapo chaguo la jina ni changamoto kwa watazamaji wa nyota kuwa na „macho ya pakamwitu“ ili waweze kutambua nyota hizi ambazo zote ni hafifu sanaRichard Hinckley Allen: Star-Names and their Meanings, uk 280.

Washaki-Lynx ipo kati ya makundinyota 88 yaliyoorodheshwa na Umoja wa Kimataifa wa Astronomia The Constellations , tovuti ya International Astronomical Union , iliangaliwa Julai 2017 kwa jina la Lynx. Kifupi chake rasmi kufuatana na Ukia ni 'Lyn'.

Nyota
Washaki –Lynx ina nyota hafifu tu. Nyota angavu zaidi ni Alfa Lyncidis yenye mag 4.49 ikiwa umbali wa miakanuru 280 kutoka DuniaAlpha Lyn, tovuti ya Prof. Jim Kaler, University of Illinois, iliangaliwa Oktoba 2017

Washaki –Lynx ina idadi ya nyota maradufu zinazoweza kuangaliwa kwa darubini ya wastaniLinganisha Richard Hinckley Allen: Star-Names and their Meanings, uk 280 Nyota angavu ya pili ni 38 Lyncis38 Lyncis ni namba ya Flamsteed. yenye mag 3.8. Ni rahisi kuitambua kwa darubini kuwa nyota mbili za mag 3.9 na nyingine za mag 6.1.

Tanbihi

Viungo vya Nje
 Constellation Guide: Lynx constellation
 Star Tales – Lynx
 The Deep Photographic Guide to the Constellations: Lynx

Marejeo mengine
 Richard Hinckley Allen: Star-Names and their Meanings; kwa G. E. Stechert New York, Leipzig, London, Paris 1899, ukurasa 336 ff (online kwenye archive.org)
 Jan Knappert, 1993: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7, ISSN 1031-2331